# Reprezentativni zahtjevi

## Poslovni zahtjevi

### Centralizacija izvora podataka

Sustav treba omogućiti objedinjavanje podataka o dionicama iz više izvora u jednu bazu, čime se smanjuje vrijeme analize i povećava učinkovitost investitora i analitičara.

Izvor: Intervju s naručiteljem – Ana Anić

### Automatizacija signalizacije tržišnih promjena

Sustav mora automatski analizirati podatke i slati obavijesti o značajnim promjenama (npr. nagli porast/pad cijene), čime se korisnicima omogućuje brza reakcija.

Izvor: Intervju – Ivo Ivić

### Podrška u donošenju investicijskih odluka

Kroz integraciju analitičkih alata i izvještaja, sustav treba pružiti podršku pri evaluaciji dionica, što uključuje tehničku i temeljnu analizu, predikciju trendova i preporuke.

## Korisnički zahtjevi

### Jednostavno i intuitivno korisničko sučelje

Aplikacija mora biti prilagođena i stručnjacima i početnicima, omogućujući lako snalaženje i brz pristup ključnim informacijama.

### Brza pretraga i filtriranje dionica

Korisnici trebaju moći pretraživati dionice po nazivu, tržištu, indeksu ili povijesnim trendovima uz prikaz tehničkih indikatora.

### Prikaz povijesnih podataka i usporedba dionica

Sustav mora omogućiti grafički prikaz povijesnog kretanja cijena, volumena i omjera za odabrane dionice, kao i njihovu međusobnu usporedbu.

### Primanje obavijesti u stvarnom vremenu

Korisnici trebaju imati mogućnost definiranja upozorenja i primanja notifikacija kada dođe do određenih tržišnih promjena.

## Funkcionalni zahtjevi

### Uvoz i osvježavanje podataka iz vanjskih izvora

Sustav treba omogućiti automatski import podataka s burzi (npr. SASE, BLSE) i vanjskih API servisa.

### Upravljanje korisničkih računima i pristupima

Omogućiti kreiranje korisničkih profila, autentifikaciju i autorizaciju pristupa ovisno o ulozi (investitor, analitičar, admin).

### Tehnička analiza i indikatori

Sustav mora sadržavati alate poput RSI, MACD, pomičnih prosjeka, Bollinger Bands itd., s mogućnošću vizualnog prikaza na grafovima.

### Temeljna analiza i financijski pokazatelji

Omogućiti prikaz osnovnih podataka tvrtke (P/E omjer, EPS, ROE, dividenda itd.) i njihovu povijesnu promjenu.

### Generiranje izvještaja i preporuka

Sustav mora omogućiti automatsko generiranje izvještaja o određenim dionicama i davanje

preporuka na temelju analize (kupi/zadrži/prodaje).

### Administratorski nadzor i uređivanje baze

Administratori moraju imati mogućnost uređivanja podataka, dodavanja novih dionica, brisanja i vođenja evidencije o izvorima podataka.

## Nefunkcionalni zahtjevi

### Sigurnost podataka i privatnost korisnika

Sustav mora koristiti enkripciju, dvostruku autentifikaciju i zaštitu podataka sukladno GDPR regulativi.

### Visoka dostupnost i odzivnost sustava

Sustav treba biti dostupan 24/7 uz minimalno vrijeme prekida, te optimiziran za brzo učitavanje i obradu podataka.

### Skalabilnost i modularnost

Aplikacija mora biti razvijena modularno kako bi se omogućilo lako dodavanje novih funkcionalnosti i prilagodba većem broju korisnika.